ਸੀਨ ਵਿਲੀਅਮਜ਼ (ਕ੍ਰਿਕੇਟਰ)
ਸੀਨ ਕੋਲਿਨ ਵਿਲੀਅਮਜ਼ ਦਾ (ਜਨਮ 26 ਸਤੰਬਰ 1986) ਹੋਇਆ ਓਹ ਇੱਕ ਜ਼ਿੰਬਾਬਵੇ ਦਾ ਅੰਤਰਰਾਸ਼ਟਰੀ ਕ੍ਰਿਕਟਰ ਹੈ ਅਤੇ ਮੌਜੂਦਾ ਟੈਸਟ ਕ੍ਰਿਕਟ ਰਾਸ਼ਟਰੀ ਕ੍ਰਿਕੇਟ ਟੀਮ ਦਾ ਕਪਤਾਨ ਹੈ, ਜਿਹੜਾ ਮੁੱਖ ਤੌਰ 'ਤੇ ਇੱਕ ਬੱਲੇਬਾਜ਼ੀ ਹਰਫਨਮੌਲਾ ਵਜੋਂ ਸਾਰੇ ਫਾਰਮੈਟ ਖੇਡਦਾ ਹੈ। ਸਤੰਬਰ 2019 ਵਿੱਚ, ਜ਼ਿੰਬਾਬਵੇ ਕ੍ਰਿਕੇਟ ਸੰਘ ਨੇ ਉਸਨੂੰ ਜ਼ਿੰਬਾਬਵੇ ਦਾ ਕਪਤਾਨ ਨਿਯੁਕਤ ਕੀਤਾ, ਹੈਮਿਲਟਨ ਮਸਾਕਾਦਜ਼ਾ ਦੇ ਅੰਤਰਰਾਸ਼ਟਰੀ ਕ੍ਰਿਕਟ ਤੋਂ ਸੰਨਿਆਸ ਲੈਣ ਤੋਂ ਬਾਅਦ। ਉਸੇ ਮਹੀਨੇ ਬਾਅਦ ਵਿੱਚ, ਵਿਲੀਅਮਜ਼ ਨੇ ਨੇਪਾਲ ਦੇ ਖਿਲਾਫ 2019-20 ਸਿੰਗਾਪੁਰ ਟ੍ਰਾਈ-ਨੈਸ਼ਨ ਸੀਰੀਜ਼ ਦੇ ਸ਼ੁਰੂਆਤੀ ਟੀ-20 ਅੰਤਰਰਾਸ਼ਟਰੀ (T20I) ਮੈਚ ਵਿੱਚ, ਪਹਿਲੀ ਵਾਰ ਜ਼ਿੰਬਾਬਵੇ ਦੀ ਕਪਤਾਨੀ ਕੀਤੀ।

ਅੰਡਰ-19 ਕਰੀਅਰ 
2004 ਵਿੱਚ ਅੰਡਰ-19 ਵਿਸ਼ਵ ਕੱਪ ਵਿੱਚ ਉਹ ਜ਼ਿੰਬਾਬਵੇ ਦੇ ਬੱਲੇਬਾਜ਼ਾਂ ਵਿੱਚ 31.40 ਦੀ ਔਸਤ ਨਾਲ 157 ਦੌੜਾਂ ਬਣਾਉਣ ਦੇ ਨਾਲ-ਨਾਲ ਪੰਜ ਵਿਕਟਾਂ ਹਾਸਿਲ ਕਰਕੇ ਸਭ ਤੋਂ ਅੱਗੇ ਰਿਹਾ। ਉਸਨੇ ਫਰਵਰੀ 2006 ਵਿੱਚ ਸ਼੍ਰੀਲੰਕਾ ਵਿੱਚ ਹੋਏ ਕ੍ਰਿਕੇਟ ਵਿਸ਼ਵ ਕੱਪ ਵਿੱਚ ਅੰਡਰ-19 ਟੀਮ ਦੀ ਕਪਤਾਨੀ ਕੀਤੀ, ਟੀਮ ਨੇ ਇੰਗਲੈਂਡ ਉੱਤੇ ਜਿੱਤ ਪ੍ਰਾਪਤ ਕੀਤੀ ਸੀ।

ਘਰੇਲੂ ਅਤੇ ਟੀ-20 ਕਰੀਅਰ 
ਪਹਿਲੀ ਸ਼੍ਰੇਣੀ ਕ੍ਰਿਕਟ ਵਿੱਚ, ਵਿਲੀਅਮਜ਼ ਮੈਟਾਬੇਲੇਲੈਂਡ ਟਸਕਰਜ਼ ਲਈ ਖੇਡਦਾ ਸੀ। ਉਹਨਾਂ ਨੇ 2006-07 ਵਿੱਚ ਸੈਂਟਰਲਜ਼ ਦੇ ਵਿਰੁਧ ਵੈਸਟਰਨ ਵਾਸਤੇ ਆਪਣਾ ਸਭ ਤੋਂ ਜਿਆਦਾ ਘਰੇਲੂ ਰਨ ਬਣਾਏ, ਜਦੋਂ ਉਸਨੇ 77 ਦੌੜਾਂ ਦੀ ਜਿੱਤ ਵਿੱਚ 76 ਅਤੇ 129 ਦੇ ਨਾਲ ਦੋਵਾਂ ਪਾਰੀਆਂ ਵਿੱਚ ਸਭ ਤੋਂ ਵੱਧ ਰਨ ਬਣਾਏ। 

2018 ਦੇ ਅਕਤੂਬਰ ਮਹੀਨੇ ਵਿੱਚ, ਉਸਨੂੰ ਮਜ਼ਾਨਸੀ ਸੁਪਰ ਲੀਗ T20 ਟੂਰਨਾਮੈਂਟ ਦੇ ਪਹਿਲੇ ਐਡੀਸ਼ਨ ਲਈ Tshwane Spartans ਦੀ ਟੀਮ ਵਿੱਚ ਸ਼ਾਮਲ ਕਰ ਲਿਆ ਗਿਆ ਸੀ।   ਦਸੰਬਰ 2020 ਵਿੱਚ, ਉਸਨੂੰ 2020-21 ਲੋਗਨ ਕੱਪ ਵਿੱਚ ਟਸਕਰਜ਼ ਲਈ ਖੇਡਣ ਲਈ ਚੁਣਿਆ ਗਿਆ ਸੀ।

ਅੰਤਰਰਾਸ਼ਟਰੀ ਕੈਰੀਅਰ 
2004 ਦੇ ਅਪ੍ਰੈਲ ਮਹੀਨੇ ਵਿੱਚ ਖਿਡਾਰੀਆਂ ਦੀ ਹੜਤਾਲ ਦੇ ਸਮੇਂ ਉਸਨੂੰ ਬੁਲਾਏ ਜਾਣ ਦੀ ਉਮੀਦ ਸੀ। ਲਗਭਗ ਇੱਕ ਸਾਲ ਤੋਂ ਬਾਅਦ, ਅਤੇ ਸਿਰਫ਼ ਇੱਕ ਪਹਿਲੇ ਦਰਜੇ ਦੇ ਮੈਚ ਦੇ ਨਾਲ, ਉਸਨੂੰ ਦੱਖਣੀ ਅਫ਼ਰੀਕਾ ਦਾ ਦੌਰਾ ਕਰਨ ਲਈ ਜ਼ਿੰਬਾਬਵੇ ਦੀ ਟੀਮ ਵਿੱਚ ਸ਼ਾਮਲ ਕੀਤਾ ਗਿਆ।

ਇਹ ਉਦੋਂ ਸੱਚ ਸਾਬਤ ਹੋਇਆ ਜਦੋਂ ਸੀਨ ਕੋਲਿਨ ਵਿਲੀਅਮਜ਼ ਨੇ ਅਗਲੇ ਮਹੀਨੇ ਕੇਂਦਰੀ ਇਕਰਾਰਨਾਮੇ ਨੂੰ ਠੁਕਰਾ ਦਿੱਤਾ, ਵਿਦੇਸ਼ ਵਿੱਚ ਇੱਕ ਵਧੇਰੇ ਸੈਟਲ ਕਰੀਅਰ ਦੀ ਭਾਲ ਕਰਨ ਦੀ ਚੋਣ ਕੀਤੀ, ਹਾਲਾਂਕਿ ਉਸਨੇ ਦੁਬਾਰਾ ਆਪਣਾ ਮਨ ਬਦਲ ਲਿਆ, ਤਿੰਨ ਮਹੀਨਿਆਂ ਬਾਅਦ ਜ਼ਿੰਬਾਬਵੇ ਲਈ ਖੇਡਣ ਲਈ ਵਾਪਸ ਆਇਆ। ਸੱਟਾਂ ਦੇ ਕਾਰਨ, ਔਨ-ਆਫ ਫਾਰਰਾਗੋ 2008 ਵਿੱਚ ਦੁਬਾਰਾ ਸਾਹਮਣੇ ਆਇਆ ਜਦੋਂ ਉਸਨੇ ਦੁਬਾਰਾ ਦੱਖਣੀ ਅਫਰੀਕਾ ਵਿੱਚ ਇਕਰਾਰ ਨਾਮੇ ਲਈ ਛੱਡ ਦਿੱਤਾ, ਸਿਰਫ ਹਫ਼ਤਿਆਂ ਬਾਅਦ ਵਾਪਸ ਆਉਣ ਲਈ।

ਸ਼ੇਨ ਕੋਲਿਨ ਵਿਲੀਅਮਜ਼  ਨੇ 2010-11 ਵਿੱਚ ਆਈਸੀਸੀ ਇੰਟਰਕੌਂਟੀਨੈਂਟਲ ਕੱਪ ਵਿੱਚ ਆਇਰਲੈਂਡ ਵਿਰੁੱਧ ਜ਼ਿੰਬਾਬਵੇ XI ਲਈ 178 ਰਨ ਬਣਾਏ। 

ਅੰਗੂਠੇ ਵਿਚ ਸੱਟ ਲੱਗਣ ਤੋਂ ਬਾਅਦ ਉਹ ਕ੍ਰਿਕਟ ਵਿਸ਼ਵ ਕੱਪ 2011 ਤੋਂ ਬਾਹਰ ਹੋ ਗਿਆ ਸੀ। 

2013 ਵਿੱਚ, ਰੋਸੋ ਵਿੱਚ ਦੂਜੇ ਟੈਸਟ ਵਿੱਚ, ਉਸਨੇ ਵੈਸਟ ਇੰਡੀਜ਼ ਦੇ ਖਿਲਾਫ ਆਪਣਾ ਟੈਸਟ ਦੀ ਸੁਰੂਆਤ ਕੀਤੀ, 31 ਅਤੇ 6 ਰਨ ਬਣਾਏ।

ਸਤੰਬਰ 2013 ਵਿੱਚ, ਉਸਨੇ ਲੈਣ ਦੇਣ ਦੇ ਮੁੱਦੇ ਦੇ ਕਾਰਨ ਪਾਕਿਸਤਾਨ ਦੇ ਵਿਰੁਧ ਪਹਿਲਾ ਟੈਸਟ ਖੇਡਣ ਲਈ ਆਪਣੇ ਆਪ ਨੂੰ ਅਣਉਪਲਬਧ ਕਰ ਦਿੱਤਾ ਅਤੇ ਉਸਨੂੰ ਕੀਤੀ ਪੇਸ਼ਕਸ਼ ਤੋਂ ਸੰਤੁਸ਼ਟ ਸੀ ਅਤੇ ਭਵਿੱਖ ਵਿੱਚ ਦੇਸ਼ ਲਈ ਵਚਨਬੱਧ ਸੀ।

19 ਫਰਵਰੀ 2015 ਨੂੰ, ਉਸਨੇ ਸੰਯੁਕਤ ਅਰਬ ਅਮੀਰਾਤ ਦੇ ਵਿਰੁਧ ਕ੍ਰਿਕਟ ਵਿਸ਼ਵ ਕੱਪ ਵਿੱਚ ਅਜੇਤੂ 76 ਰਨ ਬਣਾਏ। ਜਦੋਂ ਉਹ ਕ੍ਰੀਜ਼ 'ਤੇ ਆਇਆ ਤਾਂ ਜ਼ਿੰਬਾਬਵੇ 177/5 'ਤੇ ਭਾਰੀ ਮੁਸ਼ਕਲ 'ਚ ਸੀ। ਪਰ ਅਖੀਰ ਵਿੱਚ ਉਸ ਨੇ 65 ਗੇਂਦਾਂ ਵਿੱਚ 7 ਚੌਕਿਆਂ ਅਤੇ ਇੱਕ ਛੱਕੇ ਦੀ ਮਦਦ ਨਾਲ 76 ਰਨ ਬਣਾ ਕੇ ਟੀਮ ਨੂੰ ਜਿੱਤ ਦੇ ਵਲ੍ਹ ਤੋਰਿਆ।

ਸ਼ੇਨ ਕੋਲਿਨ ਵਿਲੀਅਮਜ਼ ਨੇ ਆਪਣੇ ਤੀਜੇ ਟੈਸਟ ਮੈਚ ਵਿੱਚ ਆਪਣਾ ਪਹਿਲਾ ਟੈਸਟ ਸੈਂਕੜਾ ਬਣਾਇਆ। ਜੁਲਾਈ 2016 ਵਿੱਚ ਬੁਲਾਵਾਯੋ ਵਿੱਚ ਨਿਊਜ਼ੀਲੈਂਡ ਦੇ ਵਿਰੁਧ ਖੇਡਦੇ ਹੋਏ, ਉਸਨੇ ਦੂਜੀ ਪਾਰੀ ਵਿੱਚ ਅੱਠਵੇਂ ਨੰਬਰ 'ਤੇ ਬੱਲੇਬਾਜ਼ੀ ਕੀਤੀ ਅਤੇ 148 ਗੇਂਦਾਂ ਵਿੱਚ 119 ਰਨ ਬਣਾਏ।  ਉਸਦਾ ਪਹਿਲਾ ਸੈਂਕੜਾ ਟੈਸਟ ਕ੍ਰਿਕਟ ਵਿੱਚ ਕਿਸੇ ਵੀ ਜ਼ਿੰਬਾਬਵੇ ਵੱਲੋਂ ਹੁਣ ਤੱਕ ਦਾ ਸਭ ਤੋਂ ਤੇਜ਼ ਸੈਂਕੜਾ ਸੀ।  ਅਪ੍ਰੈਲ 2019 ਵਿੱਚ, ਸੰਯੁਕਤ ਅਰਬ ਅਮੀਰਾਤ ਦੇ ਖਿਲਾਫ ਇੱਕ ਦਿਨਾਂ ਲੜੀ ਵਿੱਚ, ਸ਼ੇਨ ਕੋਲਿਨ ਵਿਲੀਅਮਜ਼ ਨੇ ਇੱਕ ਵਨਡੇ ਮੈਚ ਵਿੱਚ ਜ਼ਿੰਬਾਬਵੇ ਦੇ ਕਿਸੇ ਖਿਡਾਰੀ ਵਲੋਂ ਬਣਾਇਆ, ਸਭ ਤੋਂ ਤੇਜ ਸੈਂਕੜਾ, ਵਿਲੀਅਮਜ਼ ਨੇ ਇਹ ਸੈਂਕੜਾ 75 ਗੇਂਦਾਂ ਵਿੱਚ ਬਣਾਇਆ। 

ਜਨਵਰੀ 2020 ਵਿੱਚ ਵਿਲੀਅਮਜ਼ ਨੇ ਸ਼੍ਰੀਲੰਕਾ ਦੇ ਖਿਲਾਫ ਦੋ ਮੈਚਾਂ ਦੀ ਘਰੇਲੂ ਲੜੀ ਵਿੱਚ ਜ਼ਿੰਬਾਬਵੇ ਦੇ ਕਪਤਾਨ ਵਜੋਂ ਆਪਣੀ ਪਹਿਲੀ ਟੈਸਟ ਸੀਰੀਜ਼ ਖੇਡੀ।  ਉਸਨੇ ਦੂਜੇ ਟੈਸਟ ਮੈਚ ਵਿੱਚ ਆਪਣਾ ਦੂਜਾ ਟੈਸਟ ਸੈਂਕੜਾ ਬਣਾਇਆ, ਡਰਾਅ ਹੋਏ ਮੈਚ ਵਿੱਚ ਧਨੰਜਯਾ ਡੀ ਸਿਲਵਾ ਦੁਆਰਾ ਬੋਲਡ  ਆਉਟ ਹੋਣ ਤੋਂ ਪਹਿਲਾਂ 107 ਦੌੜਾਂ ਬਣਾਈਆਂ, 2017 ਤੋਂ ਬਾਅਦ ਜ਼ਿੰਬਾਬਵੇ ਦਾ ਇਹ ਪਹਿਲਾ ਘਰੇਲੂ ਡਰਾਅ ਹੈ   ਸ਼੍ਰੀਲੰਕਾ ਨੇ ਸੀਰੀਜ਼ 1-0 ਨਾਲ ਜਿੱਤੀ। 

ਜੂਨ 2023 ਵਿੱਚ, ਵਿਲੀਅਮਜ਼ ਨੇ ਜ਼ਿੰਬਾਬਵੇ ਦਾ ਹੁਣ ਤੱਕ ਦਾ ਸਭ ਤੋਂ ਤੇਜ਼ ਵਨਡੇ ਸੈਂਕੜਾ ਲਗਾਇਆ, ਇੱਕ ਰਿਕਾਰਡ ਜੋ ਸਿਰਫ ਦੋ ਦਿਨ ਬਾਅਦ ਸਿਕੰਦਰ ਰਜ਼ਾ ਦੁਆਰਾ ਤੋੜਿਆ ਗਿਆ ਸੀ।  ਉਸੇ ਵਿਸ਼ਵ ਕੱਪ ਕੁਆਲੀਫਾਇਰ ਟੂਰਨਾਮੈਂਟ ਵਿੱਚ, ਵਿਲੀਅਮਜ਼ ਨੇ ਅਮਰੀਕਾ ਦੇ ਖਿਲਾਫ 101 ਗੇਂਦਾਂ ਵਿੱਚ 174 ਦੌੜਾਂ ਬਣਾਈਆਂ, ਜਿਸ ਨਾਲ ਜ਼ਿੰਬਾਬਵੇ ਨੂੰ ਇੱਕ ਰੋਜ਼ਾ ਵਿੱਚ ਹੁਣ ਤੱਕ ਦੇ ਸਭ ਤੋਂ ਵੱਧ 408 ਦੌੜਾਂ ਤੱਕ ਪਹੁੰਚਣ ਵਿੱਚ ਮਦਦ ਮਿਲੀ। ਉਸ ਮੈਚ ਵਿੱਚ, ਯੂਐਸਏ 104 ਦੌੜਾਂ 'ਤੇ ਆਲ ਆਊਟ ਹੋ ਗਿਆ ਸੀ,  ਅਤੇ ਜ਼ਿੰਬਾਬਵੇ ਨੇ ਇਹ ਮੈਚ 304 ਦੌੜਾਂ ਨਾਲ ਜਿੱਤਿਆ, ਸਾਰੇ ਪੁਰਸ਼ ਵਨਡੇ ਵਿੱਚ ਦੂਜੀ ਸਭ ਤੋਂ ਵੱਡੀ ਜਿੱਤ ਦਰਜ ਕੀਤੀ।

ਨਿੱਜੀ ਜੀਵਨ 
ਉਸਨੇ ਜ਼ਿੰਬਾਬਵੇ ਦੇ ਐਸੀਗੋਦਿਨੀ ਵਿੱਚ ਫਾਲਕਨ ਕਾਲਜ ਅਤੇ ਬੁਲਾਵੇਓ, ਜ਼ਿੰਬਾਬਵੇ ਵਿੱਚ ਪੈਟਰਾ ਹਾਈ ਸਕੂਲ ਵਿੱਚ ਪੜ੍ਹਾਈ ਪੂਰੀ ਕੀਤੀ। ਉਸਦੇ ਪਿਤਾ ਕੋਲਿਨ ਵਿਲੀਅਮਜ਼, ਇੱਕ ਸਾਬਕਾ ਪਹਿਲੇ ਦਰਜੇ ਦੇ ਕ੍ਰਿਕਟਰ ਅਤੇ ਇੱਕ ਰਾਸ਼ਟਰੀ ਹਾਕੀ ਦੇ ਕੋਚ ਹਨ, ਅਤੇ ਉਸਦੇ ਭਾਈ ਮੈਥਿਊ ਵਿਲੀਅਮਜ਼ ਨੇ ਜ਼ਿੰਬਾਬਵੇ ਵਿੱਚ ਮੈਟਾਬੇਲੇਲੈਂਡ ਟਸਕਰਜ਼ ਲਈ ਪਹਿਲੀ ਸ਼੍ਰੇਣੀ ਕ੍ਰਿਕਟ ਖੇਡੀ ਹੈ।  ਉਸਦੀ ਮਾਂ ਪੈਟਰੀਸੀਆ ਮੈਕਕਿਲੋਪ, ਇੱਕ ਹਾਕੀ ਖਿਡਾਰਨ ਸੀ, ਜੋ ਜ਼ਿੰਬਾਬਵੇ ਦੀ ਰਾਸ਼ਟਰੀ ਟੀਮ ਦੀ ਹਿੱਸਾ ਸੀ ਜਿਸਨੇ 1980 ਦੇ ਸਮਰ ਓਲੰਪਿਕ ਵਿੱਚ ਸੋਨ ਤਮਗਾ ਜਿੱਤਿਆ ਸੀ   ਉਸਦਾ ਮਤਰੇਆ ਭਾਈ, ਮਾਈਕਲ ਮੈਕਕਿਲੋਪ ਵੀ ਇੱਕ ਪਹਿਲੀ ਸ਼੍ਰੇਣੀ ਦਾ ਕ੍ਰਿਕਟ ਖਿਡਾਰੀ ਹੈ ਅਤੇ ਇੱਕ ਫੀਲਡ ਹਾਕੀ ਖਿਡਾਰੀ ਜੋ ਮੈਟਾਬੇਲੇਲੈਂਡ ਲਈ ਖੇਡਿਆ ਅਤੇ ਜ਼ਿੰਬਾਬਵੇ ਪੁਰਸ਼ਾਂ ਦੀ ਰਾਸ਼ਟਰੀ ਫੀਲਡ ਹਾਕੀ ਟੀਮ ਦੇ ਕਪਤਾਨ ਵੀ ਰਿਹਾ ਹੈ।  

ਉਸਨੇ ਅਪ੍ਰੈਲ 2015 ਵਿੱਚ ਬੁਲਾਵਯੋ ਵਿੱਚ ਚੈਨਟੇਲ ਡੇਕਸਟਰ ਨਾਲ ਵਿਆਹ ਕੀਤਾ

ਹਵਾਲੇ 

ਜ਼ਿੰਬਾਬਵੇ ਦੇ ਕ੍ਰਿਕਟਰ
ਜ਼ਿੰਦਾ ਲੋਕ
ਜਨਮ 1986